jkorsvik/nowiki_second_scrape_merged huggingface dataset:
Filippinsk peso

Filippinske peso (filippinsk: piso) er myntenheten på Filippinene. Ordet piso kommer fra det spanske ordet peso som betyr «vekt». 
1 peso er inndelt i 100 centavos. ISO 4217-koden er PHP. 


== Referanser ==
John Vanderslice

John Vanderslice (født 22. mai 1967 i Gainesville i Florida) er en amerikansk musiker, tidligere medlem av bandet mk Ultra. Han opptrer nå med sitt eget band.
Etter at mk Ultra ble oppløst i 1999, startet Vanderslice raskt sin solokarriere. I 2000 fikk han medieoppmerksomhet over hele USA på grunn av singlen Bill Gates Must Die. Han hadde omhyggelig pønsket ut en spøk om at Microsoft hadde truet med søksmål om krenkelse av varemerkerettigheter på grunn av denne utgivelsen. (CD-en hadde et påtrykk lik det på installasjons-CD-en til Windows)
Albumene hans er laget ut fra analoge masteropptak på magnetbånd. De har fått anerkjennelse blant kritikere for sin melodiske kvalitet. Vanderslice har tilbrakt mye tid de siste årene på turneer i Nord-Amerika, Europa og Japan.
Vanderslice opprettet også et platestudio i 1997 under navnet «Tiny Telephone». Studioet ligger i Mission District i San Francisco, og har skapt en nisje som det siste helanaloge platestudioet i San Francisco Bay Area. Han setter konsekvent innspillings- og CD-prisene lavere enn gjeldende markedspriser.
Vanderslice er en forkjemper for bruk av analoge instrumenter og opptaksutstyr for å skape et rikere og råere lydbilde. Han var medvirkende produsent på det siste albumet til bandet Spoon, Gimme Fiction, og han har samarbeidet og turnert sammen med the Mountain Goats. Han er fan av David Lynch, noe som framgår i låten «Promising Actress». Hans musikk er inspirert av blant annet Neutral Milk Hotel. Han er en  ivrig hobbyfotograf.


== John Vanderslice i Norge ==
John Vanderslice har spilt to konserter i Norge. Hans første opptreden var på Rockefeller i Oslo den 5. februar 2006 sammen med bandet Death Cab For Cutie, som en del av deres felles Europaturné. Den 14. februar 2008 spilte han en solokonsert på Café Mono.


== Diskografi ==
Pixel Revolt (2005)
Cellar Door (2004)
MGM Endings: Cellar Door Remixes (2004)
The Life and Death of an American Fourtracker (2002)
Time Travel is Lonely (2001)
Mass Suicide Occult Figurines (2000)


== Referanser ==


== Eksterne lenker ==
(en) Offisielt nettsted 
(en) John Vanderslice – kategori av bilder, video eller lyd på Commons 
(en) John Vanderslice på Internet Movie Database 
(en) John Vanderslice hos The Movie Database 
(en) John Vanderslice på Discogs 
(en) John Vanderslice på MusicBrainz 
(en) John Vanderslice på SoundCloud 
(en) John Vanderslice på Spotify 
(en) John Vanderslice på Songkick 
(en) John Vanderslice på Last.fm 
(en) John Vanderslice på AllMusic 
John Vanderslice på Twitter 
John Vanderslice på Facebook 
John Vanderslice på Instagram 
John Vanderslice på YouTube 
John Vanderslice på Myspace 
John Vanderslice på Tumblr 
TinyTelephone.com
Episode 55 av «All Songs Considered» den 24. februar 2004 på National Public Radio
Artikkel den 26. januar 2005 i San Francisco Chronicle
«Make It Beautiful and Trash It», intervju fra oktober 2005 i PopMatters
«John Vanderslice: The Interview», intervju fra august 2005 på sixeyes.blogspot.com
Liste over stavhoppere som har nådd 6 meter

Dette er ei liste over stavhoppere som har nådd 6 meter. I 1985 blei Serhij Bubka den første stavhopperen som kom over seks meter.


== Referanser ==
Internet Corporation for Assigned Names and Numbers

Internet Corporation for Assigned Names and Numbers (ICANN) er en allmennyttig (eng: nonprofit) organisasjon med hovedkvarter i Marina del Rey (California) i USA, med formål å administrere global tildeling av DNS-navn, internett-adresser og protokoll-parametre.
Oppgavene utføres innenfor rammene av en kontrakt med USAs handelsdepartement, men ICANN forsøker å hente innspill fra mange forskjellige deltakere i Internett-samfunnet. Hvor mye de tar hensyn til de innspillene de får strides det mye om.
Den ble opprettet 18. september 1998, og overtok de oppgavene som til da hadde blitt utført av Jon Postel ved Information Sciences Institute – disse oppgavene refereres ofte til som IANA.
6. november 2006 ble Jon Bing innvalgt som medlem i ICANNs råd for globale toppnivådomener (GNSO Council)I 2012 samlet en konferanse seg i Dubai i et forsøk på å innføre internasjonale retningslinjer for internett. Konferansens forhandlinger brøt sammen 13. desember 2012 etter at USA og Storbritannia nektet å godta en FN-basert styring som kunne tillate Russland og Kina å innføre mer sensur i sine egne land.


== Referanser ==


== Eksterne lenker ==
(en) Offisielt nettsted 
(ar) Offisielt nettsted 
(fr) Offisielt nettsted 
(ru) Offisielt nettsted 
(es) Offisielt nettsted 
(zh) Offisielt nettsted 
(en) Offisiell blogg 
Mate-URL 
(en) ICANN – kategori av bilder, video eller lyd på Commons 
Internet Assigned Numbers Authority
U.S. Department of Commerce
Vermut

Vermut er en sterkvin som er smaksatt med aromatiske urter og krydder. Oppskriftene holdes hemmelig av de enkelte produsenter. Drikken ble oppfunnet av Antonio Benedetto Carpano fra Torino i 1786. Han valgte navnet vermut fordi han var inspirert av en tysk sterkvin krydret med malurt, urten som også brukes i absint. Det tyske ordet Wermut betyr både malurt og vermut. Urtene ble opprinnelig tilsatt for å dekke over den råe alkoholsmaken i billig vin.
Den opprinnelige formen er tørr, hvit vermut, ofte markedsført som «ekstra tørr». Denne er en viktig ingrediens i cocktailen martini sammen med gin eller vodka. Rød vermut er en søtere type med en markant bitterhet, som ofte drikkes som aperitif. Søt, hvit vermut (bianco) brukes i cocktailer eller som en aperitif. 
De mest kjente vermutprodusentene er:

Martini & Rossi SpA (Italia, se Martini for informasjon om produktet)
Cinzano (Italia)
Noilly Prat (Frankrike)
Distillerie Stock (Italia)
Betty Big Boom Band

Betty Big Boom Band (1987–1993, 2004–2008) er en norsk rockegruppe fra Trondheim.


== Kort historikk ==
BBBB startet ut i 1987 som et soul-inspirert band med låtmateriale fra Betty Bohm Bang Band og cover-låter. Bandet utviklet fort sin egen særpregede norske soul-stil med norske tekster og konserter med fullt trøkk. BBBB kom med en rekke egne låter med tekster av Betty Boom og hvor mange av band-medlemmene bidro med melodier og arrangement. De gav ut en singel, noen kassetter og en CD. Bandet pakket sammen i 1993, men startet igjen i 2004, og kom med en ny CD i 2006 med 4 låter. Bandet ble oppløst igjen sommeren 2008.


== Medlemmer 1988 ==
Betty Boom: vokal
Svend Johnny Breiby: trommer
Jomar Johansen: bass
Sigurd Saue: trombone
Lars Gunnar Lien: keyboard
Egil Furre: saksofon
Dag Helle Bysting: saksofon
Torgeir Andresen: trompet


== Medlemmer 1991 ==
Betty Boom: vokal
Andreas Aase: gitar
«Broder» Harald Stendal: keyboard
Jomar Johansen: bass
Sigurd Saue: trombone
Morten Hofstad: trompet
Egil Furre: saksofon
Thomas Brodahl: trommerAndre musikere i perioden 1987–1993: Bjørn Saksgård (bass), Ole Asmer Kværneng (gitar), Arild Schei (bass), Siri Gellein (kor), Ann-Lill Elshaug (kor), Marit Samuelstuen (kor), «Biffen» Roald Birkelund (gitar), Finn Guttormsen (bass), Ivar Harry Iversen (trommer).
I tillegg har Eilert Ottem spilt gitar ved gjenforeningskonserter i 1996 og 2003.


== Medlemmer 2007 ==
Betty Boom: vokal
Ole Asmer Kværneng: gitar
«Broder» Harald Stendal: keyboard
Erlend Dehlin: bass
Sigurd Saue: trombone
Morten Schrøder: trompet
Egil Furre: saksofon
Thomas Brodahl: trommer
Ann-Lill Elshaug: kor
Nina Brovold: korAndre musikere i perioden 2004–2007: Jomar Johansen (bass), Susanne Saue (kor).


== Diskografi ==


=== Egne utgivelser ===
(1988) Something's got a hold on you (Singel)
(1989) Live fra Rock-Uka (kassett)
(1989) Vi Kan Leke Hus (kassett)
(1991) Full Pute (CD)
(2006) Forventet (EP)
(2007) Førstedamene (CD-singel)
(2017) 1989 (Digital utgivelse)


=== Sammen med andre ===
(1989) 9 Svette Live! Rock-Uka 89 (LP)


== Litteratur ==
Jan Eggum, Bård Ose og Siren Steen: Norsk Pop & Rock Leksikon, Vega Forlag, 2005, s. 59.
Terje Nilsen: Hardt og fort, Rock og Pop i Trondheim i 1970- og 80-årene, Tapir Akademisk Forlag, 2009, s. 20-22.
Sverre Ingolf Haugli

Sverre Ingolf Haugli (født 23. april 1925, død 18. oktober 1986) var en norsk skøyteløper. Han representerte Jevnaker Idrettsforening, deretter Gjøvik Skøiteklub og på slutten av karrieren Oslo Skøiteklub.
Hauglis beste internasjonale plasseringer er tredjeplass i EM 1950 og fjerdeplass i VM 1951. Han tok bronse på 5 000 meter under OL i Oslo i 1952, og ble nr. 6 på 10 000 meter i 1952 og nr. 4 i 1956.
Sverre Haugli er farfar til skøyteløperne Maren og Sverre Haugli og startet etter sin slutt på skøytekarrieren opp bilforretning på Hønefoss (Saab).


== Personlige rekorder ==


== Referanser ==


== Eksterne lenker ==
(en) Sverre Haugli – Olympics.com 
(en) Sverre Haugli – Olympic.org 
(en) Sverre Haugli – Olympedia 
(en) Sverre Haugli – Sports-Reference (OL-resultater – arkivert) 
(en) Sverre Haugli – databaseOlympics.com (arkivert) 
(en) Sverre Haugli – Speedskatingbase.eu 
(en) Sverre Haugli – SpeedSkatingNews.info 
(en) Sverre Haugli – SpeedSkatingStats.com
Barbera

Barbera er en vindrue som dyrkes i regionen Piemonte i nordvest Italia.
Barbera er Italias mest vanlige drue, og gir røde viner som både er lettere og tidligere modne enn for eksempel de basert på nebbiolo. Druen gir en vin med mye syre og preg av kirsebær, og har normalt sett lite tannin.


== Viner med klassifisering DOC ==
Barbera d'Alba
Barbera d'Asti
Barbera del Monferrato


== Referanser ==
Hunderfossen Eventyrpark

Hunderfossen Eventyrpark (tidligere Hunderfossen Familiepark) er en av Norges største turistattraksjoner, med over 275 000 besøkende hver sommer. Parken ble grunnlagt i 1984. Hunderfossen Eventyrpark har mer enn 60 attraksjoner og severdigheter.
Ivo Caprinos arbeider er et gjennomgangstema i parken. Det store trollet rommer en hall med flere eventyrtablåer fra Asbjørnsen og Moes norske folkeeventyr, formgitt i Caprinos ånd, og en restaurant. Videre er Eventyrslottet og Eventyrskipet klart påvirket av Asbjørnsen og Moe.
I juli settes det opp Trollnatt i Hunderfossen Eventyrpark. Hunderfossen Eventyrpark har også en vinterpark som åpner dørene i februar hvert år. 
Noen attraksjoner på Hunderfossen:

Hunderfossentrollet (Ivo Caprinos eventyrgrotte)
Eventyrslottet
Ivo Caprinos supervideograf (Erstattet med Reodor Felgens Hyperakselerator)
Trollfallet (plassert i 2. Etg på Eventyrslottet)
Hunderfossen Rafting
Eventyrskipet
Gokart
Vokskabinettet
Utsiktstårnet
Traktorbane
Lekehuset
Småbarnsområdet
Energisenteret
4D kino med Den Lille Prinsen
Karamellfabrikken og iskremfabrikken
Volvo lastebilbane for de minste
Mercedes-Benz bilbaner
Skytterhuset
Berg-og-dal-banen Il Tempo Extra Gigante


== Eksterne lenker ==
Offisielt nettsted 
(en) Hunderfossen familiepark – kategori av bilder, video eller lyd på Commons 
Vinterparken
Byggingen av Eventyrslottet på Veidekkes nettsider
Byggingen av raftingbanen på Veidekkes nettsider
Hitraaksjonen

Hitraaksjonen var en aksjon i 1975 der bønder på Hitra nektet å betale skatt som en protest mot de dårlige rammebetingelsene landbruket hadde fått over lengre tid. Aksjonen fikk stor nasjonal oppmerksomhet og førte til en bedring av norsk landsbruks vilkår gjennom en opptrappingsplan.


== Referanser ==


=== Skjønnlitteratur ===
Rolf Sagen: Hundre bønder, dokumentarisk roman, Samlaget, Oslo 2001
Dolcetto

Dolcetto er en vindrue som i all hovedsak kun dyrkes i regionen Piemonte i Nordvest-Italia. Druen forekommer også noen få andre plasser i Italia og ellers i verden er det kun plantet noen mindre områder i Australia og Argentina. 
Selv om druens navn er italiensk og betyr en søt liten en, er vinen slett ikke søt, men tørr. Dolcetto er den mest populære hverdagsvinen, eller bordvinen, i Piemonte og kommer litt i skyggen av de mer berømte nebbiolo og barbera som distriktet er så berømt for.


== Smak og karakter ==
Aroma
Gir ofte aroma av kirsebær. 
Smak
Generelt meget fruktig med preg av mørke røde bær, f.eks. kirsebær og solbær, oftest akkomagnert av lakris, mandler og med både søtlige og lett bitre innslag, særlig i finish. Generelt er dolcettovinene lette til mellomfyldige, uklompliserte og forfriskende.
Dolcetto gir gode og ukompliserte rødviner, som oftest nytes avkjølt (dog ikke kalde, 14-16 grader). Vinene har lite å hente på lagring. Bør drikkes innen 1-2 år. 


== Viner med klassifisering DOCG ==
Dolcetto di Dogliani Superiore


== Viner med klassifisering DOC ==
Dolcetto d'Acqui
Dolcetto d'Alba
Dolcetto d'Asti
Dolcetto di Diano d'Alba
Dolcetto di Dogliani
Dolcetto d'Ovada
Dolcetto di Langhe Monregalesi


== Referanser ==


== Se også ==
Barolo
Barbera
Nebbiolo


== Eksterne lenker ==
Vinfakta - Dolcetto
Drueskole - Dolcetto
Aperitiff

For bransjebladet og nettsidene, se Apéritif (tidsskrift)
En aperitiff er en drikk som nytes før et måltid, ofte sammen med kjeks, oliven eller lignende. Begrepet brukes både generelt om enhver drikk som fortrinnsvis nytes på denne måten, og spesifikt om en gruppe sterkviner som er laget av uferdig vin tilsatt brennevin og aromatiske stoffer. 
Navnet kommer fra latin aperire, som betyr «å åpne», ettersom drinken åpner måltidet. 


== Historie ==
Opprinnelsen til aperitiffer er ikke kjent, men enkelte mener at konseptet med å innta en alkoholholdig drikk før et måltid går tilbake til oldtidens Egypt. 
Den første drikken ble solgt spesifikt som en aperitiff var vermut, en sterkvin som ble oppfunnet av Antonio Benedetto Carpano i Torino året 1786. I løpet av det 19. århundre spredde skikken med å ta en aperitiff seg over hele Vest-Europa og den ble også svært vanlig i USA. 
I Spania og noen land i Latin-Amerika er aperitiffer vanlige til tapas. 


== Typer ==
De vanligste aperitiffene er sterkviner; hvilke varierer fra et sted til et annet. Man finner også andre drikker som brukes, for eksempel brennevinet ouzo i Hellas og pastis i Frankrike. 


== Se også ==
Digestif
Digestif

En digestif er en drink, nesten alltid alkoholholdig og liten, som inntas på slutten av et måltid. Den tradisjonelle oppfatningen er at dette bidrar til bedret fordøyelse av maten. De har gjerne en høyere alkoholprosent enn drikker som serveres som aperitifer.
Digestifer drikkes normalt bare. Brunt brennevin er det vanligste, som cognac, armagnac, brandy eller whisky. Man kan også bruke sterkvin, som portvin, sherry eller madeira. Det er også en del produkter som ofte blir markedsført spesifikt som digestifer. Disse er gjerne smaksatt med bitre urter som hevdes å hjelpe fordøyelsen. Kjente typer er Underberg, amaro, Fernet Branca og Gammel Dansk.
Skikken med å drikke en digestif er mange steder på vei ut på grunn av at strengere regler mot promillekjøring gjør det risikabelt å drikke sterkt drikke på slutten av måltidet.
Johan Röjler

Johan Alfons Thomas Röjler (født 11. november 1981 i Örebro) er en svensk skøyteløper. Han går for klubben SK Winner.
Röjler ble juniorverdensmester i 2000, og har satt juniorverdensrekorder på 5 000 m. Hans beste resultater som senior hittil er 9.-plass i VM på skøyter, allround for herrer i 2003 og 6.-plass i EM i 2006.


== Personlige rekorder ==


== Referanser ==


== Eksterne lenker ==
(en) Johan Röjler – Olympics.com 
(en) Johan Röjler – Olympic.org 
(en) Johan Röjler – Olympedia 
(en) Johan Röjler – Sports-Reference (OL-resultater – arkivert) 
(sv) Johan Röjler – Sveriges olympiske komité 
(en) Johan Röjler – Speedskatingbase.eu 
(en) Johan Röjler – SpeedSkatingNews.info 
(en) Johan Röjler – SpeedSkatingStats.com 
(en) Johan Röjler – TheSports.org 
Bilder av Röjler hos DESGphoto
Peter Sinnerud

Peter Sinnerud (født 4. januar 1876 i Stange, død 22. mars 1972) var en norsk skøyteløper og skøytetrener.
Sinnerud tilhører skøytesportens pionerer, og var en av verdens beste løpere i sesongene 1893–1895. Under VM på Hamar i 1895 var han den første som gikk under 19 minutter på 10 000 m, men rekorden ble slått av Jaap Eden i et seinere par.
I åra 1895 til 1910 bodde Sinnerud i USA, der han utmerket seg i ulike skøytekonkurranser og oppvisninger. I 1904 deltok han i verdensmesterskapet på Frogner stadion i Kristiania og vant alle distanser. I USA hadde Sinnerud utvikla en ny metode for sliping av skøyter, der begge skøyter var montert i et stativ og ble slipt i én operasjon, og det er trolig at suksessen i VM 1904 skyldtes overlegent utstyr. Seinere ble Sinnerud diskvalifisert fordi han skulle ha mottatt penger for løp i USA, og tittelen ble tilkjent Sigurd Mathisen. I 1915 ble diskvalifikasjonen visstnok oppheva av ISUs forløper IEV – men resultatlistene fra 1904 er aldri blitt offisielt rettet.
Sinnerud deltok i skøyteløp langt opp i moden alder. Fra 1920-tallet bygde han opp et treningssenter for skøyteløpere på Fjetre gard i Stange. Mange kjente norske og utenlandske løpere bodde og trente på Fjetre fram til virksomheten ble avvikla i 1956, blant andre Hans Engnestangen, Reidar Liaklev og Kees Broekman. Peter Sinneruds sønn Arve var en habil skøytedistanseløper på 1930- og 40-tallet.


== Personlige rekorder ==


== Referanser ==


== Eksterne lenker ==
(en) Peter Sinnerud – Speedskatingbase.eu 
(en) Peter Sinnerud – SpeedSkatingNews.info 
(en) Peter Sinnerud – SpeedSkatingStats.com 
«Peter Sinnerud» (engelsk). Skateresults.com. Arkivert fra originalen 3. mars 2008. Besøkt 12. desember 2015. 
Fjetre gårds nettside om Peter Sinnerud
Sigurd Mathisen

Sigurd Mathisen (født 26. april 1883 i Kristiania, død 4. mars 1919) var en norsk skøyteløper, og bror av Oscar Mathisen. Han representerte Kristiania Skøiteklub.
Sigurd Mathisen var en av Norges beste skøyteløpere i tidsrommet 1902 til 1911. I verdensmesterskapet i 1904 ble han nest beste løper etter Peter Sinnerud. Sinnerud ble senere fratatt tittelen fordi han skulle ha mottatt penger for løp i USA, og Mathisen utropt som vinner. I 1915 ble diskvalifikasjonen av Sinnerud opphevet av ISU, men Mathisen står fortsatt som verdensmester.
Mathisen satte i 1908 verdensrekord på 500 m i Davos med tiden 44,4 sekunder.
Han oppnådde aldri å bli norgesmester, men han var på pallen seks ganger sammenlagt og ved to anledninger plassen bak sin yngre bror på seierspallen. Først i 1908 på Gamle Frogner stadion i Kristiania på andre- og tredjeplass bak vinneren Martin Sæterhaug, og sesongen etter (1909) på Mjøsa ved Lillehammer på første- og andreplass, og denne gangen med Martin Sæterhaug på tredjeplassen.
Sigurd døde i spanskesyken.


== Personlige rekorder ==
500 m – 44,4
1 000 m – 1.34,0
1 500 m – 2.26,2
5 000 m – 9.05,2
10 000 m - 18.35,2


== Referanser ==


== Eksterne lenker ==
(en) Sigurd Mathisen – Speedskatingbase.eu 
(en) Sigurd Mathisen – SpeedSkatingNews.info 
(en) Sigurd Mathisen – SpeedSkatingStats.com 
«Sigurd Mathisen» (engelsk). Skateresults.com. Arkivert fra originalen 11. mars 2007. Besøkt 16. november 2015.
Alv Gjestvang

Alv Gjestvang (født 13. september 1937 i Østre Toten, død 26. november 2016) var en norsk skøyteløper. Han representerte klubbene Skreia Idrettslag, Hamar Idrettslag og Oslo Idrettslag.
Gjestvang var gjennom en årrekke Norges beste sprinter, og holdt den norske rekorden på 500 m fra 1956 til 1968. Han tok bronse på 500 m i OL i 1956, sjetteplass i 1960 og sølv i 1964. I tillegg til to medaljer på tre OL-deltagelser, tok han to tredjeplasser på 500 meter i både Allround-VM 1956 i Oslo på Bislett stadion og i 1959 på samme sted.
Gjestvang døde av kreft den 26. november 2016.


== Personlige rekorder ==


=== Norgesrekorder ===
Liste over norgesrekordnoteringer gjort av Alv Gjestvang.


== Referanser ==


== Eksterne lenker ==
(en) Alv Gjestvang – Olympics.com 
(en) Alv Gjestvang – Olympic.org 
(en) Alv Gjestvang – Olympedia 
(en) Alv Gjestvang – Sports-Reference (OL-resultater – arkivert) 
(en) Alv Gjestvang – databaseOlympics.com (arkivert) 
(en) Alv Gjestvang – Speedskatingbase.eu 
(en) Alv Gjestvang – SpeedSkatingNews.info 
(en) Alv Gjestvang – SpeedSkatingStats.com 
(en) Alv Gjestvang på ISU sine nettsider. (noen resultater)
(en) Alv Gjestvang på The-Sports.org (noen resultater)
(no) Alv Gjestvang i Store norske leksikon
Oskar Olsen

Oskar Viktor Olsen (født 17. oktober 1897, død 28. desember 1956) var en norsk skøyteløper, idrettsleder og journalist. Sønn av svenske innvandrere, og bror av Henning Olsen. Han representerte Kristiania Skøiteklub, fra 1925 Oslo Skøiteklub, men startet sin skøytekarriere i Kristiania Idrætsforening.
Under hurtigløpskonkurransene i Vinter-OL 1924 i Chamonix, Frankrike tok Olsen sølv på 500 meter og en 6.-plass på 1 500 meter. Han har to bronsemedaljer fra EM (1924 og 1925); beste plassering i et VM var en 7.-plass i Allround-VM 1923.
Olsen var redaktør av bladet Sportsmanden, og president i Norges Skøyteforbund i 1931 (avsatt) og fra 1949 til 1952.


== Personlige rekorder ==


== Referanser ==


== Eksterne lenker ==
(en) Oskar Olsen – Olympics.com 
(en) Oskar Olsen – Olympic.org 
(en) Oskar Olsen – Olympedia 
(en) Oskar Olsen – Sports-Reference (OL-resultater – arkivert) 
(en) Oskar Olsen – databaseOlympics.com (arkivert) 
(en) Oskar Olsen – Speedskatingbase.eu 
(en) Oskar Olsen – SpeedSkatingNews.info 
(en) Oskar Olsen – SpeedSkatingStats.com 
(en) Oskar Olsen – TheSports.org 
(en) Oskar Olsen på www.ISU.html.infostradasports.com
Elektrisk leder

En elektrisk leder kaller vi et materiale som leder elektrisk strøm godt.
De beste ledere er metaller, som kvikksølv, sølv, kobber og aluminium. Gode ledere er også elektrolytter som batterisyre og havvann, samt karbon. Ved sterk nedkjøling kan superledning oppstå i noen stoffer. Da er resistansen lik null. Se motstand. 
Materialer som leder elektrisk strøm dårlig blir kalt isolatorer. Eksempler på isolatorer er stein, glass, plast, gummi og porselen.
Halvledere er stoffer med spesielle egenskaper som blir brukt i elektronikk.


== Se også ==
Elektrode
Halvleder
Motstand (resistor) og motstand (resistans)
Lorens Berg

Lorens Berg (født 18. januar 1862 i Kodal i Andebu, død 14. september 1924 i Kristiania) var lærer og lokalhistoriker.
Lorens Berg var gjetergutt, gårdsgutt og sjømann, før han ble lærer i 1881, blant annet på Prestbyen i Kodal fra 1891 til 1899. 
Lorens Berg utga i 1905 boka Andebu – en vestfoldbygds historie i 1600-årene, og innledet derved et lokalhistorisk forfatterskap som kom til å bli banebrytende i Norge, bygd på arkivstudier og en sikker, metodisk framstillingsform. I løpet av mindre enn 20 år utga han bygdebøker om Brunlanes, Hedrum, Tjølling, Sandeherred (Sandar), Tjøme, Nøtterøy og Stokke. 
Han ble statsstipendiat i 1911.
Lorens Berg døde i Kristiania 14. september 1924. Han ble begravet på Kodal kirkegård 19. september 1924, hvor det er reist et minnesmerke ved graven. I 1952 ble det ved Prestbyen i Kodal avduket en statue av Lorens Berg laget av Hans Holmen.
I 2008 ble det etablert en lokalhistorisk stiftelse i Andebu som fikk navn etter Lorens Berg.


== Artikler ==
Gaarden Aker i Sem. En Gaardshistorie Historisk tidsskrift 1909 20: 232-251
Om Jordegodsets Fordeling i Tønsberg Len (det senere Jarlsberg Grevskab) i 1650 og 1701 Historisk tidsskrift 1909 20: 33-66
Om bygdehistorie Historisk tidsskrift 1912 22: 86-92


== Referanser ==


== Eksterne lenker ==
(no) Publikasjoner av Lorens Berg i BIBSYS
Kodal bygdeleksikon biografi og bibliografi
vestfoldportalen biografi og bibliografi
Andebu – en vestfoldbygds historie i 1600-årene fulltekst